
របាយការណ៍ ខែកញ្ញា
ពីថ្ងៃទី០១ ដល់ថ្ងៃទី៣០ ខែកញ្ញាឆ្នាំ២០២៣
I. អំពីកម្លាំង 
          កំលាំងសរុប ០៥នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី១ ខែកញ្ញា ឆ្នាំ២០២៣ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំ ចូលរួមសិក្ខាសាលាផ្សព្វផ្សាយអនុសញ្ញាអាស៊ានស្តីពី «ការប្រឆាំងនឹងការជួញដូរមនុស្សជាពិសេស ស្ត្រី និងកុមារ (ACTIP)» ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ និង លោកជំទាវ ឧត្តមសនីយ៍ឯក វេជ្ជ. ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ បានដឹកនាំ ៖១. ឯកឧត្តម ឧត្តមសនីយ៍ឯក លី តុងហ៊ុយ ២. លោកជំទាវ ឧត្តមសេនីយ៍ទោ រ៉ន សិរីលក្ខិណា ៣. ឯកឧត្តម ឧត្តមសេនីយ៍ទោ នី គឹមស្រេន ៤.ឯកឧត្តម ឧត្តមសេនីយ៍ត្រី តែ សុថារ៉េត និង៥.ខ្ញុំបាទវរសេនីយ៍ឯក អោក ភារិន  និងសហការរៀបចំដោយក្រសួងយុត្តិធម៌ និងកម្មវិធីអាស៊ាន អូស្ត្រាលីប្រឆាំងការជួញដូរមនុស្ស នៅបណ្ឌិតសភាភូមិន្ទយុត្តិធម៌កម្ពុជា ដែលមានអ្នកចូលរួមចំនួន ៤៥នាក់ (ស្រី ១២នាក់) មកពីបណ្ឌិតសភាភូមិន្ទយុត្តិធម៌កម្ពុជា ចៅក្រម និងព្រះរាជអាជ្ញា រាជធានីភ្នំពេញ ខេត្តកណ្តាល ខេត្តព្រះសីហនុ និងសៀមរាប គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) នាយកដ្ឋានប្រឆាំងការជួញដូរមនុស្ស និងការពារអនីតិជន នគរបាលអន្តោប្រវេសន៍ នាយកដ្ឋានប្រឆាំងបទល្មើសបច្ចេកវិទ្យា នាយកដ្ឋានប្រឆាំងបទល្មើសល្បែងពាណិជ្ជកម្ម នាយកដ្ឋានការពារជនរងគ្រោះ (អតីតនាយកដ្ឋានប្រឆាំងការជួញដូរមនុស្ស និងសមាហរណកម្មជនរងគ្រោះ) ក្រសួងការបរទេស និងសហប្រតិបត្តិការអន្តរជាតិ ក្រសួងការងារ និងបណ្តុះបណ្តាលវិជ្ជាជីវៈ ក្រុមការងារក្រសួងមហាផ្ទៃទទួលបន្ទុកឧក្រិដ្ឋកម្មឆ្លងដែនក្នុងក្របខណ្ឌអាស៊ាន-កម្ពុជា (SOMTC) គណៈកម្មការអាស៊ាន ដើម្បីលើកកម្ពស់ និងការពារសិទ្ធិស្ត្រី និងកុមារ ។
គោលបំណងនៃសិក្ខាសាលា
១. បង្កើនការយល់ដឹងអំពីអនុសញ្ញា ACTIP ក្នុងចំណោមដៃគូកម្មវិធី ASEAN-ACT។
២. ជំរុញឲ្យអ្នកធ្វើគោលនយោបាយប្រយុទ្ធប្រឆាំងអំពើជួញដូរមនុស្ស និងអ្នកអនុវត្តគិតគូរដល់ការគោរពតាមអនុសញ្ញា ACTIP នៅពេលរៀបចំ និង/ឬអនុវត្តគោលនយោបាយ យុទ្ធសាស្ត្រ ឬផែនការប្រយុទ្ធប្រឆាំងអំពើជួញដូរមនុស្ស។
៣. រួមចំណែកដល់ការសម្រេចបាននូវគោលដៅរួមនៃកម្មវិធី ASEAN-ACT ពោលគឺ "រដ្ឋសមាជិកអាស៊ានមានប្រព័ន្ធយុត្តិធម៌ប្រកបដោយប្រសិទ្ធភាព ដែលផ្តល់ការផ្តន្ទាទោសប្រកបដោយយុត្តិធម៌ចំពោះអ្នកជួញដូរ និងការពារសិទ្ធិមនុស្សរបស់ជនរងគ្រោះ និងប្រយុទ្ធប្រឆាំងអំពើជួញដូរមនុស្ស។
៤. បញ្ជ្រាបអនុសញ្ញា ACTIP ទៅក្នុងផែនការយុទ្ធសាស្ត្រជាតិកម្ពុជាប្រាំឆ្នាំស្តីពីការ។
· ថ្ងៃទី១១ ខែកញ្ញា ឆ្នាំ២០២៣ ៖  ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការអនុវត្តច្បាប់ និង លោកអនុប្រធានក្រុមជំនួយកិច្ចការរអនុវត្តច្បាប់ បានអញ្ជើញចូលរួមត្រួតពិនិត្យកម្លាំងរួមវេនទី១១នគរបាលជាតិនៃអគ្គលេខាធិការដ្ឋាន គ.ជ.ប.ជ ក្រោមអធិតីភាពលោកជំទាវ ឧត្តមសេនីយ៍ទោ រ៉ន សិរីលក្ខិណា អគ្គលេខាធិការរង កម្លាំងរួមមាន ៥៣រូប មានមុខ ២៨រូប (ស្រី៤រូប) បាត់មុខ ២៥រូប មូលហេតុ៖ រៀន២រូប ច្បាប់៥រូប គ្មានមូលហេតុ ១៨រូប។ នៅក្នុងឱកាសនៃការប្រជុំជួរពិនិត្យកម្លាំង នៃអគ្គលេខាធិការដ្ឋាន គ.ជ.ប.ជ លោកជំទាវប្រធានអង្គប្រជុំ បានសង្កត់ធ្ងន់ទៅលើការរៀបចំទុកដាក់ឯកសារ ក្នុងទម្រង់ជាអេឡិចត្រូនិក ដើម្បីងាយស្រួលរក្សាទុក និងស្វែងរកពេលមានត្រូវការចាំបាច់។ បច្ចុប្បន្ន អគ្គលេខាធិការដ្ឋាន គ.ជ.ប.ជ មានបំពាក់ប្រព័ន្ធបច្ចេកវិទ្យា វីគី (wiki) សម្រាប់សម្រួលដល់ការរក្សាទុកឯកសារអេឡិចត្រូនិក ព័ត៌មាន សំខាន់ៗនិងការស្វែងរក ប៉ុន្តែពុំសូវឃើញមានការប្រើប្រាស់ដោយក្រុមការងារ ក៏ដូចជាលេខាធិការដ្ឋាន។ ដូច្នេះដើម្បីជំរុញការប្រើប្រាស់ លោកជំទាវប្រធានអង្គប្រជុំ បានណែនាំ លោកស្រីវរសេនីយ៍ឯក គុណ កែវរស្មី ប្រធានការិយាល័យស្រាវជ្រាវព័ត៌មាន រៀបចំលិខិតស្នើសុំចាត់មន្ត្រីបង្គោល ពីក្រុមជំនួយកិច្ចការទាំង៦ និងលេខាធិការដ្ឋាន ដើម្បីទទួលវគ្គបណ្តុះបណ្តាលស្តីពីការប្រើប្រាស់ប្រព័ន្ធ wiki របស់អគ្គលេខាធិការដ្ឋាន គ.ជ.ប.ជ។ក្រោមឱវាទមួយចំនួនទៀត។
· ថ្ងៃចន្ទ ទី១១ ខែកញ្ញា ឆ្នាំ២០២៣  ៖  ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់និងលោកប្រធានក្រុមជំនួយកិច្ចការអនុវត្តច្បាប់ បានអញ្ជើញចូលរួមកិច្ចប្រជុំពិនិត្យ និងពិភាក្សា ការធ្វើបច្ចុប្បន្នភាព ព្រះរាជក្រឹត្យ អនុក្រឹត្យ និងឯកសារពាក់ព័ន្ធ របស់គ.ជ.ប.ជ និងឯកសារ ត្រៀមបង្កើត នាយកដ្ឋានការិយាល័យ ក្នុងរចនាសម្ព័ន្ធ នៃអគ្គលេខាធិការដ្ឋាន គ.ជ.ប.ជ ក្រោមអធីបតីភាពលោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់  អគ្គលេខាធិការ និង មានការអញ្ជើញចូលរួមពី ឯកឧត្តម លោកជំទាវ អគ្គលេខាធិការរង ប្រធានលេខាធិការដ្ឋាន ប្រធានក្រុមជំនួយកិច្ចការទាំង ០៦ នៃអគ្គលេខាធិការដ្ឋាន គ.ជ.ប.ជ នៅបន្ទប់ប្រជុំអគ្គលេខាធិការដ្ឋាន គ.ជ.ប.ជ ។
· ថ្ងៃទី១២ ខែកញ្ញា ឆ្នាំ២០២៣ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ និង លោកប្រធានក្រុមជំនួយកិច្ចការអនុវត្តច្បាប់បានអញ្ជើញចូលរួមកិច្ចប្រជុំស្តីពីលទ្ធផល នៃការពិនិត្យ លើកំណែព្រះរាជក្រឹត្យ អនុក្រឹត្យ និងសេចក្តីសម្រេចផ្សេងៗរបស់អគ្គលេខាធិការដ្ឋានគ.ជ.ប.ជ មុនធ្វើរបាយការណ៍ ទៅឯកឧត្តមអភិសន្តិបណ្ឌិត ឧបនាយករដ្ឋមន្រ្តី ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍គ.ជ.ប.ជ  មានការអញ្ជើញ ចូលរួមពី លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់  អគ្គលេខាធិការ ឯកឧត្តម លោកជំទាវ អគ្គលេខាធិការរង ប្រធានលេខាធិការដ្ឋាន ប្រធានក្រុមជំនួយកិច្ចការទាំង ០៦ នៃអគ្គលេខាធិការដ្ឋាន គ.ជ.ប.ជ នៅបន្ទប់ប្រជុំអគ្គលេខាធិការដ្ឋាន គ.ជ.ប.ជ។
· ថ្ងៃទី១៨ ខែកញ្ញា ឆ្នាំ២០២៣ ៖  ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់បានអញ្ជើញចូលរួមកិច្ចប្រជុំពិភាក្សា និងកែសម្រួល លិខិតបទដ្ឋានគតិយុត្តិ ដែលមានការពាក់ព័ន្ធ និងរចនា សម្ព័ន្ធរបស់គណៈកម្មាធិការប្រយុទ្ធប្រឆាំងអំពើជួញដូរមនុស្ស (គជបជ) ក្រោមអធិបតី ភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ។ សមាសភាពចូលរួម លោកជំទាវ ឧត្តមសេនីយ៍ឯក វេជ្ជ ប៉ុណ្ណ សំខាន់ អគ្គលេខាធិការ ឯកឧត្តមលោកជំទាវ ជាអគ្គលេខាធិការរង ទទួលបន្ទុកក្រុមជំនួយកិច្ចការទាំង៦ ប្រធានលេខាធិការដ្ឋាន នាយ/នាយរងការិយាល័យ រដ្ឋបាលសរុប ការិយាល័យផ្សព្វផ្សាយអប់រំ របស់អគ្គលេខាធិការដ្ឋានគ.ជ.ប.ជ អគ្គនាយករង អគ្គនាយកដ្ឋានធនធានមនុស្ស អនុប្រធានក្រុមប្រឹក្សានីតិកម្ម និងមន្រ្តីបច្ចេកទេស ដែលមានការពាក់ព័ន្ធមួយចំនួន ។
កិច្ចប្រជុំនេះ ធ្វើឡើងក្នុងគោលបំណងដើម្បីពិនិត្យ ពិភាក្សាកែសម្រួលលើព្រះរាជ្យក្រឹត្យ ស្តីពីការបង្កើតគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស ឱ្យស្របទៅតាម កំណែទម្រង់រាជរដ្ឋាភិបាល អាណត្តិទី៧ និងពិភាក្សាផ្តល់ធាតុចូលព្រម ទាំងកែសម្រួលនូវខ្លឹមសារថ្មីមួយចំនួន ដើម្បីធ្វើទំនើបកម្មពាក្យពេចន៍ ស្របតាមការវិវត្តន៍នៃសម័យកាល និងការអនុវត្តការងារឱ្យត្រូវតាមបរិបទ នៃសង្គមជាតិនាពេលបច្ចុប្បន្ន។  កិច្ចប្រជុំនេះដែរ នឹងធ្វើបច្ចុប្បន្នភាពសមាសភាព តួនាទីភារកិច្ចសមាជិក ដែលជាថ្នាក់ដឹកនាំ តាមបណ្តាក្រសួង និងស្ថាប័នមួយចំនួន ដើម្បីងាយស្រួលក្នុងការបំពេញការងារ ឱ្យបានកាន់តែទូលំទូលាយផងដែរ បើយោងតាមប្រសាសន៍ លោកជំទាវអនុប្រធាអចិន្រ្តៃយ៍ គ.ជ.ប.ជ ថ្លែងបើកកិច្ចប្រជុំ ។
· ថ្ងៃទី១៩ ខែកញ្ញា ឆ្នាំ២០២៣  ៖  ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់បានអញ្ជើញចូលរួមកិច្ចប្រជុំ ដើម្បីធ្វើប្រតិកម្មឆ្លើយតបទៅនឹងរបាយការណ៍របស់ការិយាល័យអង្គការសហប្រជាជាតិ (OHCHR) ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍គ.ជ.ប.ជ ដែលផ្សព្វផ្សាយ កាលពីថ្ងៃអង្គារ៍ទី ២៩ ខែសីហា ឆ្នាំ២០២៣ កន្លងមក។ មានការអញ្ជើញចូលរួមពី ឯកឧត្តម ហ៊ូ វុឌ្ឍី រដ្ឋលេខាធិការក្រសួងការងារ ឯកឧត្តម ប៊ុន ហុន រដ្ឋលេខាធិការក្រសួងមហាផ្ទៃ លោកជំទាវ ឡុង សូនីតា អនុប្រធានគណៈកម្មាធិការសិទ្ធិមនុស្ស ឯកឧត្តម កេង សុម៉ារិទ្ធិ រដ្ឋលេខាធិការក្រសួងយុត្តិធម៌ ឯកឧត្តម ជ័យ រដ្ឋា អគ្គនាយករង ក្រសួងការបរទេស លោកជំទាវ ឧ.ឯក ប៉ុណ្ណ សំខាន់ អគ្គលេខាធិការ ឯកឧត្តម លោកជំទាវ ជាអគ្គលេខាធិការរង គជបជ អគ្គស្នងការរង អគ្គនាយករងអន្តោប្រវេសន៍ ប្រធាននាយកដ្ឋានប្រឆាំងការជួញដូរមនុស្ស អនុប្រធាននាយកដ្ឋានកណ្តាល នៃអគ្គស្នងការដ្ឋាននគរបាលជាតិ ។
· ថ្ងៃទី២១ ខែកញ្ញា ឆ្នាំ២០២៣ ៖ ឯកឧត្តម ឧត្តមសេនីយ៍ត្រី តែ សុថារេ អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់បានអញ្ជើញចូលរួមកិច្ចប្រជុំ និងសម្រេចទម្រង់របាយការណ៍ របស់គ.ជ.ប.ជ ក្រោមអធិបតីភាពលោកជំទាវ ឧត្តមសេនីយ៍ឯក វេជ្ជ.ប៉ុណ្ណ សំខាន់ អគ្គលេខាធិការ គ.ជ.ប.ជ និង មានការអញ្ជើញចូលរួមពីឯកឧត្តម លោកជំទាវ អគ្គលេខាធិការរង លោកប្រធានលេខាធិការដ្ឋាន លោកប្រធានក្រុម ជំនួយកិច្ចការទាំង០៦ និងអនុប្រធានលេខាធិការដ្ឋាន  នៃអគ្គលេខាធិការដ្ឋាន គ.ជ.ប.ជ ។
· ថ្ងៃទី២២ ខែកញ្ញា ឆ្នាំ២០២៣ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់បានអញ្ជើញចូលរួមកិច្ចប្រជុំ បានអញ្ជើញដឹកនាំប្រជុំបន្ដពិនិត្យ និងសម្រេចទម្រង់របាយការណ៍ របស់គ.ជ.ប.ជ ក្រោមអធិបតីភាពលោកជំទាវ ឧត្តមសេនីយ៍ឯក វេជ្ជ.ប៉ុណ្ណ សំខាន់ អគ្គលេខាធិការ គ.ជ.ប.ជ មានការអញ្ជើញចូលរួមពីឯកឧត្តម លោកជំទាវ អគ្គលេខាធិការរង លោកប្រធានលេខាធិការដ្ឋាន លោកប្រធានក្រុម ជំនួយកិច្ចការទាំង០៦ និងអនុប្រធានលេខាធិការដ្ឋាន  នៃអគ្គលេខាធិការដ្ឋាន គ.ជ.ប.ជ ។
· ថ្ងៃទី២៥ ដល់ថ្ងៃទី២៦ ខែកញ្ញា ឆ្នាំ២០២៣ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់បានអញ្ជើញចូលរួម សិក្ខាសាលាបច្ចេកទេស ស្តីពី "យន្តការបញ្ជូនបន្តថ្នាក់ជាតិ ពាក់ព័ន្ធអំពើជួញដូរមនុស្ស" រយៈពេលពីរថ្ងៃ នៅសណ្ឋាគារ កាំបូឌីយ៉ាណាក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ។ ដោយមានកិច្ចសហការពីក្រសួងសង្គមកិច្ច អតីតយុទ្ធជន និងយុវនីតិសម្បទា និងដោយមានការឧបត្ថម្ភដោយអង្គការទេសន្តរប្រវេសន៍អន្តរជាតិ (IOM) និងអង្គការសម្ព័ន្ធចាប់ដៃ។ គោលបំណងនៃសិក្ខាសាលា គឺដើម្បីស្វែងរកធាតុចូល សម្រាប់ការរៀបចំ យន្តការបញ្ជូនបន្តថ្នាក់ជាតិ ពាក់ព័ន្ធអំពើជួញដូរមនុស្ស ដែលជាយន្តការដ៏សំខាន់មួយដែលក្រសួងស្ថាប័នពាក់ព័ន្ធ នឹងបង្ហាញអំពីតួនាទីនិងការទទួលខុសត្រូវរបស់ខ្លួន ប្រទាក់ក្រឡា ក្នុងការផ្តល់សេវាជូនជនរងគ្រោះដោយពំពើជួញដូរមនុស្ស។ សមាសភាពចូលរួមក្នុងសិក្ខាសាលានេះរួមមាន ឯកឧត្តម លោកជំទាវ លោក លោកស្រី តំណាង  លោកជំទាវ ឧត្តមសេនីយ៍ឯក វេជ្ជ ប៉ុណ្ណ សំខាន់អគ្គលេខាធិការដ្ឋាន គ.ជ.ប.ជ ក្រសួងសង្គមកិច្ច អតីតយុទ្ធជន និងយុវនីតិសម្បទា ក្រសួងយុត្តិធម៌ ក្រសួងការងារ និងបណ្តុះបណ្តាលវិជ្ជាជីវៈ ក្រសួងសុខាភិបាល ក្រសួងកសិកម្ម រុក្ខាប្រមាញ់ និងនេសាទ អគ្គស្នងការដ្ឋាន នគរបាលជាតិ រដ្ឋបាលខេត្ត និងស្នងការដ្ឋាន នគរបាលខេត្ត (បាត់ដំបង បន្ទាយមានជ័យ និងស្វាយរៀង) មណ្ឌល ទទួលពលករ កំរៀង មណ្ឌលសំចត និងស្តារនីតិសម្បទាជនរងគ្រោះ ប៉ោយប៉ែត និងអង្គការសង្គមស៊ីវិលជាដៃគូ សរុបចំនួន ៦៦រូប។
· ថ្ងៃទី២៥ ខែកញ្ញា ឆ្នាំ២០២៣ ៖  ឯកឧត្តម ឧត្តមសេនីយ៍ទោ ប៉ុណ្ណ ចន្ថា ប្រធានក្រុមជំនួយកិច្ចការអនុវត្តច្បាប់ និង លោកអនុប្រធានក្រុមជំនួយកិច្ចការរអនុវត្តច្បាប់ បានអញ្ជើញចូលរួមត្រួតពិនិត្យកម្លាំងរួមវេនទី១២នគរបាលជាតិនៃអគ្គលេខាធិការដ្ឋាន គ.ជ.ប.ជនៅអគ្គលេខាធិការដ្ឋាន គ.ជ.ប.ជ ក្រោមអធិបតីភាពឯកឧត្តម ឧត្ដមសេនីយ៍ឯក អ៊ូ ម៉ានីរ៉ា អគ្គលេខាធិការរង និងមានខ្លឹមសារ ក្នុងកិច្ចប្រជុំ បានផ្ដោត សំខាន់ទៅសកម្មភាព នៃកិច្ចប្រជុំដែលបានធ្វើកន្លងមក ទាក់ទងនឹងការកែសម្រួលលិខិតបទដ្ឋានគតិយុត្តិ ដែលមានការពាក់ព័ន្ធ និង រចនាសម្ព័ន្ធរបស់គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (គជបជ) ដោយសំនូមពរឱ្យមាន ការចូលរួមសកម្មភាពពីគ្រប់ក្រុមការងារ នៃអគ្គលេខាធិការដ្ឋាន គជបជ។ ឯកឧត្ដមក៏បានជម្រុញ បន្ថែមផងដែរ ទាក់ទងនឹងបច្ចុប្បន្នភាព នៃការងារអនុស្សរណៈរវាង គជបជ និង ស្ថាប័នពាក់ព័ន្ធទាំងអស់ សូមឱ្យធ្វើបច្ចុប្បន្នភាពជាប្រចាំ ដើម្បីរក្សាទុកព័ត៌មានពេលមានតម្រូវការ និងជាចុងក្រោយ បានសំនូមពរឱ្យមន្ត្រីក៏ដូចជាថ្នាក់ដឹកនាំ ទាំងអស់ដែលចំណុះឱ្យអគ្គលេខាធិការដ្ឋាន គជបជ ដែលទទួលបានការចាត់តាំង ក៏ដូចជាស្ម័គ្រចិត្ត ដើម្បីចូលរួមក្នុង វគ្គបណ្ដុះបណ្ដាលស្ដីពី ការប្រើប្រាស់ប្រព័ន្ធវីគី របស់អគ្គលេខាធិការដ្ឋាន គ.ជ.ប.ជ ដែលនឹងធ្វើបទបង្ហាញ ដោយ លោកស្រី វរសេនីយ៍ឯក គុណ កែវរស្មីប្រធានការិយាល័យស្រាវជ្រាវព័ត៌មាន។
· ថ្ងៃទី២៥ ខែកញ្ញា ឆ្នាំ២០២៣ ៖ឯកឧត្តម ឧត្តមសេនីយ៍ត្រី ផេង សេងលីម អនុប្រធានក្រុមជំនួយកិច្ចការអនុវត្តច្បាប់ បានចូលរួមស្រាវជ្រាវព័ត៌មាន និងត្រួតពិនិត្យ នៃអគ្គលេខាធិការដ្ឋាន គ.ជ.ប.ជ បានធ្វើបទបង្ហាញស្ដីពី ការប្រើប្រាស់ទំព័រវីគីរបស់ គ.ជ.ប.ជ ដោយលោកស្រីវរសេនីយ៍ឯក គុណ កែវរស្មី នាយការិយាល័យ ជូនដល់ថ្នាក់ដឹកនាំ និងតំណាង ដែលត្រូវបានចាត់តាំង របស់ក្រុមការងារទាំង៦ និងមន្ត្រីពាក់ព័ន្ធទាំងអស់ដែលចំណុះឱ្យអគ្គលេខាធិការដ្ឋាន។ ខ្លឹមសារនៃ ការបទបង្ហាញនេះបានពន្យល់លំអិត ទៅលើអត្ថប្រយោជន៍ និង វិធីចូលទៅប្រើប្រាស់ដើម្បីទាញទិន្នន័យ ដែលជាបណ្ណាល័យផ្ទុកឯកសា រដ៏មានសារៈសំខាន់របស់ស្ថាប័ន។ គួររំលឹកដែរថា ប្រព័ន្ធវីគីនេះត្រូវបានបង្កើតឡើងដោយ លោកឧត្ដមសេនីយ៍ត្រី អ៊ិន មាន ប្រធានក្រុមជំនួយកិច្ចការ សហប្រតិបត្តិការជាតិ អន្តរជាតិ និងជាអនុប្រធានក្រុមការងារព័ត៌មានវិទ្យា ចាប់តាំងពីមានវត្តមានរបស់ អគ្គលេខាធិការដ្ឋាន គជបជ កន្លងមក រហូតដល់ពេលបច្ចុប្បន្ន។ បណ្ណាល័យឯកសារ ដែលបានហៅថាវីគីនេះ មានព័ត៌មានជាច្រើន ដែលត្រូវបានបញ្ចូលជារៀងរាល់ថ្ងៃ ពីមន្ត្រីពាក់ព័ន្ធទៅតាមផ្នែកនីមួយៗ ដែលបង្កលក្ខណៈងាយស្រួល ដល់ថ្នាក់ដឹកនាំ ក៏ដូចជាមន្ត្រីរបស់ អគ្គលេខាធិការដ្ឋានទាំងអស់ អាចចូលប្រើប្រាស់បានតាមតម្រូវការ និងមានភាពរហ័ស។ ជាចុងក្រោយ លោកស្រីនាយការិយាល័យ បានធ្វើការស្នើសុំដល់ ក្រុមជំនួយកិច្ចការទាំង៦ ឱ្យរួមសហការគ្នាដើម្បីបញ្ចូល សកម្មភាពទាំងឡាយរួមមានកិច្ចប្រជុំ កំណត់ហេតុ របាយការណ៍ លិខិតបទដ្ឋានគតិយុត្តិ និងសកម្មភាពផ្សេងៗ របស់ក្រុមការងារដើម្បីរក្សាទុកក្នុងបណ្ណាល័យវីគី។ សមាសភាពចូលរួមសរុបចំនួន ១០រូប (ស្រ្តី០១រូប)។
· ថ្ងៃទី២៨ ខែកញ្ញា ឆ្នាំ២០២៣ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់បានអញ្ជើញចូលរួមរៀបចំបើកវគ្គបណ្តុះបណ្តាលមួយ ស្តីពី ( ការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ) ជូនដល់កងកម្លាំងរក្សាសន្តិភាព នៃកងអនុសេនាធំលេខ ៤២៣ មុនចេញបំពេញបេសកម្ម រក្សាសន្តិភាព របស់អង្គការសហប្រជាជាតិ (អ ស ប ) រយៈពេល១ឆ្នាំ ប្តូរវេណ នៅសាធារណរដ្ឋអាហ្វ្រិកកណ្តាល នាដើមខែ មករា និង មេសា ឆ្នាំ២០២៤ ខាងមុខនេះ ។
     វគ្គបណ្តុះបណ្តាលនេះ ឧទ្ទេសនាម ដោយ ឯកឧត្តម ឧត្តមសេនីយ៏ឯក លី តុងហ៊ុយ អគ្គលេខាធិការរង នៃអគ្គលេខាធិការដ្ឋាន គ ជ ប ជ 
     លោកឧត្តមសេនីយ៏ទោ សេក ស៊ីវ៉េត ប្រធានក្រុមជំនួយកិច្ចការការពារជនរងគ្រោះ នៃអគ្គលេខាធិការដ្ឋាន គ ជ ប ជ 
       លោកវរសេនីយ៏ឯក ហ៊ិន ស៊ីភាវ អនុប្រធានក្រុមជំនួយកិច្ចការការពារជនរង់គ្រោះ នៃអគ្គលេខាធិការដ្ឋាន គ ជ ប ជ ដែលមានរយៈពេល២ថ្ងៃ គឺថ្ងៃទី២៨-២៩ ខែកញ្ញា ឆ្នាំ២០២៣ ។
     ដែលមានសិក្ខាកាមចូលរួមសរុប ១២៥នាក់ ( ស្ត្រី ១៦ នាក់ ) 
     វគ្គបណ្តុះបណ្តាលនេះបានបញ្ចប់តាមការគ្រោងទុក ប្រកបដោយបរិយាកាសរីករាយបំផុត ។ 

· III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។
ថ្ងែ.......................ខែភទ្របទ ឆ្នាំថោះ បញ្ចស័ក ព.ស២៥៦៧
រាជធានីភ្នំពេញ ថ្ងៃទី.............ខែកញ្ញាឆ្នាំ២០២៣
ប្រធានក្រុមជំនួយកិច្ចការ


	                             	បានឃើញ និងគោរពជូន
លោកជំទាវឧត្តមសេនីយ៍ឯក អគ្គលេខាធិការ
មេត្តាពិនិត្យ និងសុំមតិដឹកនាំដ៏ខ្ពង់ខ្ពស់។
ថ្ងៃ.....................ខែភទ្របទ ឆ្នាំថោះ បញ្ចស័ក ព.ស២៥៦៧
រាជធានីភ្នំពេញ ថ្ងៃទី.............ខែកញ្ញាឆ្នាំ២០២៣
អគ្គលេខាធិការរង

